Diari Oficial de la Generalitat Valenciana


Sumari del DOGV 1785, del 19-05-1992 (1992/824856)

ORDRE d'1 de maig de 1992, de la Conselleria de Cultura, Educació i Ciència, per la qual convoca ajudes econòmiques individuals per a activitats de formació permanent del professorat
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/11/(1)/dof/vci/html**

### Dades del document

Número de DOGV
:   1785

Data del DOGV
:   19-05-1992

Secció del DOGV
:   DISPOSICIONS GENERALS

Número del document
:   1992/824856


Data del document
:   11-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 de maig de 1992, de la Conselleria de Cultura, Educació i Ciència, per la qual convoca ajudes econòmiques individuals per a activitats de formació permanent del professorat.  
La LOGSE, junt a un canvi d'estructura de l'actual model del sistema educatiu i de l'ampliació de l?ensenyament obligatori, subratlla de manera especial un canvi en la concepció del currículum escolar, i la necessitat de donar una resposta flexible a les exigències de la societat actual.  
Per poder donar-hi una resposta adequada des del camp de l?educació cal que el professorat adquiresca una sòlida formació en continguts tecnològics, científics i en les noves formes didàctiques. Aquesta formació s'ha de recollir tant en la formació inicial, que s'imparteix a la universitat, com en els programes de formació permanent del professorat.  
Dins del programa de formació permanent del professorat que desplega la Conselleria de Cultura, Educació i Ciència es contemplen, entre d'altres, les ajudes individuals per a l?assistència a activitats de formació que es realitzen tant a l?Estat Espanyol com a l?estranger.  
Per tot això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Convocar ajudes destinades a finançar l?assistència a activitats de formació del personal docent de nivells no universitaris de la Comunitat Valenciana.  
Segon  
Dictar les bases per les quals es regirà aquesta convocatòria que s'inclouen com annex I, i el model d'instància que apareix a l'annex II d'aquesta ordre.  
Tercer  
El finançament d'aquesta convocatòria anirà a càrrec del capítol IV del programa 421.30 de l?exercici de 1992, per l?import global màxim que reste de l?establert en l?Ordre de 8 de maig de 1992, de la Conselleria de Cultura, Educació i Ciència, per la qual convoca programes de formació permanent del professorat, una vegada resolta l?esmentada ordre.  
DISPOSICIONS FINALS  
Primera  
Delegue en la Directora General d'Ordenació i Innovació Educativa la facultat de concedir aquestes ajudes; i són autoritzades les direccions generals competents per raó de la matèria, perquè dicten les resolucions necessàries per al desplegament i l?execució d?aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 11 de maig de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases  
Oferta d'ajudes econòmiques individuals per a l'assistència a cursos de perfeccionament, jornades, seminaris i altres activitats de formació permanent del professorat que tinguen lloc a la Comunitat Valenciana, a la resta de l'Estat Espanyol o a l'estranger  
Primera. Objecte de les ajudes  
Es concedeixen ajudes per a l?assistència a jornades, congressos o reunions d'índole anàloga, així com l?assistència a cursos de perfeccionament o l'ampliació d'estudis en universitats i centres d'investigació i perfeccionament del professorat, la finalitat dels quals siga l'actualització científica, lingüística, didàctica o metodològica i que tinguen lloc a la Comunitat Valenciana, a la resta de l?Estat Espanyol o a l?estranger.  
Segona. Beneficiaris  
- El professorat en activitat en centres docents públics i privats concertats de la Comunitat Valenciana.  
- El personal laboral especialista que presta els seus serveis en centres que depenen de la Conselleria de Cultura, Educació i Ciència.  
- El personal docent adscrit a la inspecció educativa i altres unitats i serveis educatius que depenen de la Conselleria de Cultura, Educació i Ciència.  
Tercera. Tipus d'ajudes  
Les ajudes estan destinades al finançament parcial de les despeses ocasionades per la matrícula, així com el desplaçament, allotjament i manutenció, quan l'activitat es realitze en un radi superior a 20 Km del lloc de residència habitual del sol·licitant.  
La quantia de les ajudes serà fixada per la comissió seleccionadora tenint en compte els criteris que es detallen en l'apartat vuité.  
a) Matrícula  
Les ajudes en concepte de matrícula no podran excedir el 90% del preu total d'aquesta.  
b) Borses de desplaçament, allotjament i manutenció  
Les borses estan destinades al finançament parcial de les despeses ocasionades pel desplaçament, allotjament i manutenció durant el període que dure l'activitat, sempre que es realitze en un radi superior a 20 Km del lloc de residència habitual del participant.  
La quantia de les borses serà establerta per la comissió seleccionadora d?acord amb els criteris següents:  
- Activitats realitzades en un radi inferior a 80 km: fins a 3.200 pessetes per dia.  
- Activitats realitzades en un radi superior a 80 km: fins a 6.000 pessetes per dia.  
- Activitats realitzades a l'estranger: fins a 12.000 pessetes per dia.  
Quarta. Requisits dels sol·licitants  
Podrà sol·licitar aquestes ajudes tot el personal assenyalat al punt segon (beneficiaris) i que reunesca les condicions següents:  
a) No rebre ajuda suficient de qualsevol administració o entitat pública nacional o internacional per a la cobertura de les despeses de l'activitat de formació que es vol realitzar.  
b) No haver rebut un altra ajuda a través d'aquesta convocatòria.  
c) Les persones que hagen estat beneficiàries d'una ajuda econòmica, de qualsevol administració o entitat pública nacional, per a realitzar activitats de formació a l?estranger durant els anys 1989, 1990 i 1991 no podran sol·licitar ajuda en aquesta convocatòria pel mateix concepte.  
Cinquena. Documentació  
Per formalitzar les sol·licituds es presentarà la documentació següent:  
a) Instància de sol·licitud segons el model que apareix a l'annex II.  
b) Original o fotocòpia de la convocatòria de l'activitat on es vol assistir. El sol·licitant en detallarà els continguts, la durada i el lloc de realització, i presentarà també un breu informe on es justifique la demanda de l'ajuda per a aquesta activitat.  
c) Pressupost detallat de les despeses, referit a la matrícula.  
d) Pressupost detallat, referit a les despeses de desplaçament, manutenció i allotjament.  
e) Certificat de la direcció del centre on conste l?especialitat del sol·licitant, el cicle, cursos i àrea que ensenya, especificant-se en el cas de centre privat, si es troba concertat al nivell educatiu que imparteix l?esmentat professor. En el cas que el sol·licitant es trobe exercint les seues funcions a la inspecció educativa, o en altres unitats o serveis educatius el certificat l?emetrà el cap de la unitat o servei  
corresponent.  
f) Si l'activitat per la qual se sol·licita l'ajuda té lloc dins l?horari laboral de la persona sol·licitant, aquesta haurà d'adjuntar-hi una còpia del permís corresponent i el compromís del centre, que l?ensenyament quede degudament atés.  
Sisena. Termini i formalització de les sol·licituds  
Les sol·licituds hauran de presentar-se directament al serveis territorials de Cultura i Educació d'Alacant, Castelló i València, als centres d'informació de l'Oficina d'Informació, Iniciatives i Reclamacions de la Generalitat Valenciana, o per els altres mitjans als quals dóna dret l'article 66 de la Llei de Procediment Administratiu. Si, en ús d'aquest dret, l'expedient es tramet per correu, es presentarà en sobre obert, per tal que el funcionari puga posar la data i segell de correus abans que siga certificat.  
La presentació de les sol·licituds es farà:  
a) Fins al 15 de juny de 1992, per a les activitats que iniciades durant l'any 1991, finalitzen en 1992 i que no tinguen concedida l'ajuda durant l'any 1991.  
b) Fins al 15 de juny de 1992, pera les activitats amb data d'inici de l'1 de gener al 31 d'agost de 1992.  
c) Fins al 15 de setembre de 1992, per a les activitats amb data d'inici de l'1 setembre fins al 30 de desembre de 1992.  
Setena. Selecció de les sol·licituds  
En cada servei territorial de Cultura i Educació es constituirà una comissió que estudiarà les sol·licituds, elaborarà una llista provisional, resoldrà les reclamacions de la llista provisional, i elevarà la proposta definitiva a la Directora General d'Ordenació i Innovació Educativa que resoldrà la convocatòria per delegació del conseller. Aquesta comissió estarà composta per:  
- Un president, designat pel director del serveis territorials de Cultura i Educació que corresponga.  
- Un inspector d'educació, amb destinació a la província, designat pel Cap de la Unitat d'Inspecció Educativa corresponent.  
- Dos directors o assessors de CEP d'aquesta província, designats pel la Directora General d'Ordenació i Innovació Educativa.  
- Un funcionari dels serveis territorials de Cultura i Educació, designat pel director territorial corresponent i que actuarà com a secretari de la comissió.  
A les reunions de la comissió podran assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
Vuitena. Criteris de selecció  
La comissió adjudicarà les ajudes segons els criteris de selecció següents:  
1. Repercussió de l'activitat que es vol fer en el lloc de treball del sol·licitant.  
2. Relació de l'activitat amb la implantació del nou sistema educatiu.  
3. Activitats de les quals no hi ha oferta pública o aquesta oferta no és suficient.  
Les activitats demanades no seran ateses quan hi haja oferta pública similar que siga suficient.  
Novena. Percepció de les ajudes  
La percepció de les ajudes estarà condicionada a la justificació per part del sol·licitant d'haver realitzat l'activitat per la qual demanava l'ajuda. Per això, una vegada finalitzada aquesta, haurà de presentar la documentació següent:  
a) Memòria de l'activitat realitzada.  
b) Fotocòpia del certificat d?assistència o de participació expedit per l?entitat organitzadora de l'activitat, en el qual apareguen els dies de durada d'aquesta.  
c) Original del resguard de matrícula, si escau.  
Per a les activitats ja realitzades, la documentació justificativa haurà d'estar presentada durant els 15 dies següents a la publicació de la llista definitiva de beneficiaris d'aquestes ajudes.  
Si l'activitat no hagués estat complerta al moment d'aquesta publicació, els beneficiaris presentaran la documentació justificativa dins dels 15 dies següents a la data d'acabament de l'activitat.  
Si els beneficiaris no presentassen l?esmentada documentació dins dels terminis assenyalats, s'entendrà que renuncien a l'ajuda concedida.  
Deu. Obligacions dels beneficiaris  
a) Els beneficiaris d'aquestes ajudes queden obligats a assistir amb aprofitament i regularitat a les activitats en les quals es matriculen. L?incompliment d'aquesta obligació comporta la pèrdua de l'ajuda atorgada, la qual haurà de ser tornada a la Conselleria de Cultura, Educació i Ciència segons el que preveu la Llei d'Hisenda Pública de la Generalitat Valenciana.  
b) Els beneficiaris hauran d'acceptar les actuacions de control financer de la Intervenció General en relació amb l'ajuda concedida.  
c) El beneficiari de l'ajuda haurà de comunicar a la Conselleria de Cultura, Educació i Ciència si dins d'aquest any 1992 ha obtingut altra ajuda econòmica per realitzar la mateixa o altres activitats de perfeccionament.  
Onze. Retirada de la documentació  
La documentació presentada pels centres podrà retirar-se del servei territorial de Cultura i Educació corresponent, durant el mes següent a la publicació de la resolució en el Diari Oficial de la Generalitat Valenciana, directament per l?interessat o per la persona degudament autoritzada. Transcorregut aquest termini es perdrà tot dret sobre aquesta.  
Dotze  
Tota alteració de les condicions tingudes en compte per a la concessió de les ajudes podrà donar lloc a la modificació de la resolució de concessió. Així mateix seran causes de reintegrament de les quantitats percebudes les previstes en l'article 47.9 de la Llei d'Hisenda Pública de la Generalitat Valenciana.  
 ANNEX II  
 Instància de sol·licitud d'ajuda econòmica  
Cognoms   
Nom DNI NRP   
Adreça CP   
Província telèfon   
Centre de destinació   
Adreça del centre CP   
Localitat Província Telèfon   
Dades bancàries:  
Entitat , clau ,  
Adreça , clau   
Localitat , província ,  
Compte/llibreta   
 , d de 1992  
Signat:  
DIRECCIO DELS SERVEIS TERRITORIALS  
DE CULTURA I EDUCACIO DE


Còpia Permalink ELI